Държавен вестник, бр. 80, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  80
Чл. 30. (1) При полагане на изолиращите 
слоеве не се допуска образуването на фуги в 
мястото на свързване на изолацията на скло­
новете с тази на дъното на депото.
(2) При депа с височинна схема на експло­
атация (куполни депа) изолиращите слоеве на 
склоновете се изпълняват като продължение 
на изолацията на дъното.
Раздел III
Изисквания към експлоатацията на депата 
за отпадъци
Чл. 31. (1) На депата се приемат само от­
падъци, за които се знае:
1. съставът и свойствата им;
2. способността за излужване;
3. промяната в състоянието им в дълго­
срочен аспект.
(2) Процедурата и критериите за приемане 
на отпадъците на различните класове депа, в 
т. ч. методите за изпитване и определяне на 
граничните стойности на ключовите параме­
три на приеманите отпадъци, са посочени в 
приложение № 1, а класификацията на отпа­
дъците по видове и свойства се извършва по 
реда на наредбата по чл. 3 ЗУО.
Чл. 32. (1) В заявлението за издаване на 
разрешение за дейности с отпадъци или ком­
плексно разрешително операторът на депото 
посочва кода и наименованието на предназ­
начените за депониране отпадъци, определени 
съгласно наредбата по чл. 3 ЗУО.
(2) Компетентният орган в съответствие 
с класа на депото включва в разрешението 
за извършване на дейности с отпадъци или в 
комплексното разрешително списъка на ви­
довете отпадъци, които могат да се приемат 
на депото.
Чл. 33. (1) Критериите за приемане на 
отпадъците за съответния клас депо се въ­
веждат с цел:
1. опазване на околната среда, в частност 
на подземните и повърхностните води;
2. опазване на системите за екологична 
защита, в т.ч. на изолиращите екрани и 
системите за отвеждане и обработване на 
инфилтрата;
3. осигуряване протичането на процеси, 
благоприятстващи стабилизирането на отпа­
дъците в границите на депото;
4. защита срещу вредно въздействие върху 
човешкото здраве.
(2) Във връзка с целите по ал. 1 с критери­
ите за приемане на отпадъците в отделните 
класове депа по приложение № 1 се поставят 
изисквания за:
1. вида на отпадъците (битови, строителни, 
производствени или опасни);
2. състава и свойствата на отпадъците;
3. количеството на органичните вещества 
в отпадъците;
4. биоразградимостта на органичните със­
тавки на отпадъците;
5. количеството на определените като 
опасни компоненти в отпадъците;
6. способността за излужване на определе­
ните като опасни компоненти в отпадъците;
7. екотоксикологичните свойства на отпа­
дъците и на образувания инфилтрат.
Чл. 34. (1) За определяне на отпадъците, 
които могат да се приемат на съответния 
клас депо, от оператора на депото се извърш­
ва изпитване на отпадъците на три етапа в 
следната последователност:
1. основно охарактеризиране на отпадъците 
с използване на стандартизирани или одобрени 
методи за анализ и методи за изпитване на 
поведението на отпадъците в условията на 
депото чрез изпитване на краткосрочната и 
дългосрочната способност за излужване и/
или на състава и свойствата на отпадъците;
2. изпитване за установяване на съот­
ветствието, което се състои в периодично 
изпитване посредством опростени процедури 
за изпитване на определени ключови пара­
метри за установяване на съответствието на 
получените резултати с резултатите от ос­
новното охарактеризиране и с условията на 
разрешението за извършване на дейности с 
отпадъци или комплексното разрешително и/
или с критериите за приемане на отпадъците;
3. проверка на място, която включва ви­
зуална проверка на всяка доставка отпадъци 
преди и след разтоварването им на депото, 
както и одобрени методи за бърза проверка, 
с които се потвърждава, че отпадъците:
а) са от същия вид като тези, които са били 
предмет на изпитването за установяване на 
съответствието;
б) отговарят на отпадъците, описани в 
придружаващите доставката документи.
(2) Притежателят на отпадъци извършва 
основното охарактеризиране по ал. 1, т. 1 
съгласно част I, раздел 1, т. 1.1 на приложе­
ние № 1.
(3) Операторът на депото най-малко веднъж 
годишно извършва изпитване за установява­
не на съответствието по ал. 1, т. 2, което се 
съсредоточава върху ключовите параметри, 
установени при основното охарактеризиране 
на отпадъците и поведението им при из­
лужване съгласно част I, раздел 1, т. 1.2 на 
приложение № 1.
(4) Протоколите с резултатите от изпит­
ването по ал. 1, т. 1 и 2 се съхраняват от 
оператора на депото за срока по чл. 44, ал. 1 
и се предоставят при поискване от компе­
тентните органи.
(5) Операторът на депото проверява всички 
пристигащи на депото отпадъци на контролно-
пропускателния пункт в последователността, 
определена в част I, раздел 1, т. 1.3 на при­
ложение № 1.